ใส่แค่หัวไม่ลึกมาก ใส่แล้วก็เอาออก ไม่มีการหลั่งน้ำอสุจิ มีแต่น้ำหล่อลื่น แต่แฟนไม่ได้ป้องกัน และวันนั้นน่าจะไข่ตก กังวลมากเลยค่ะ มีโอกาสท้องรึเปล่า ควรกินยาคุมฉุกเฉินไหมคะ ตอนนี้ยังไม่ครบ72ชม.
สวัสดีค่ะ การมีเพศสัมพันธ์แม้จะไม่ได้สอดใส่ลึก ไม่ได้มีการหลั่ง ยังมีโอกาสที่น้ำอสุจิจะเล็ดลอดออกมา และทำให้เกิดการตั้งครรภ์ได้ จึงมีโอกาสตั้งครรภ์ได้เช่นกัน คาดว่าการมีเพศสัมพันธ์แบบหลั่งนอก อาจยังทำให้ตั้งครรภ์ได้ประมาณ 20%ดังนั้นกรณีนี้มีข้อบ่งชี้การใช้ยาคุมฉุกเฉิน ควรรีบใช้ภายใน 72 ชั่วโมงหลังการมีเพศสัมพันธ์ เพื่อให้ยามีประสิทธิภาพได้เต็มที่ประมาณ 80-90%หลังจากนี้ให้สังเกตรอบเดือนว่ามาตรงตามปกติและหลังจากนี้ ถ้าจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน